Document ID: 32012D0264
Publication Date: 2012-05-21

Title and Content:
IZVEDBENI SKLEP KOMISIJE
z dne 21. maja 2012
o spremembi Odločbe 2008/620/ES o določitvi posebnega programa nadzora in inšpekcijskih pregledov za staleže trske v Kattegatu, Severnem morju, Skagerraku, vzhodnem Rokavskem prelivu, vodah na zahodu Škotske in Irskem morju
(2012/264/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 95 Uredbe,
ob upoštevanju naslednjega:
(1)
Z Odločbo Komisije 2008/620/ES (2) je bil uveden poseben program nadzora in inšpekcijskih pregledov, ki je veljaven za obdobje štirih let in je namenjen zagotovitvi usklajenega izvajanja ukrepov, določenih z Uredbo Sveta (ES) št. 423/2004 (3) za obnovitev staležev trsk v Kattegatu, Severnem morju, Skagerraku, vzhodnem Rokavskem prelivu, vodah na zahodu Škotske in Irskem morju.
(2)
Posebni program nadzora in inšpekcijskih pregledov je potreben, da se organizira operativno sodelovanje med zadevnimi državami članicami in da Agencija Skupnosti za nadzor ribištva lahko sestavi načrte skupne uporabe v skladu s členom 9 Uredbe Sveta (ES) št. 768/2005 (4).
(3)
Da se zagotovi stalno usklajeno izvajanje ukrepov, uvedenih za obnovitev staležev trsk, je treba posebni program nadzora in inšpekcijskih pregledov podaljšati za obdobje enega leta.
(4)
Odločbo 2008/620/ES je zato treba ustrezno spremeniti.
(5)
Ukrepi, predvideni s tem sklepom, so bili oblikovani v soglasju z zadevnimi državami članicami.
(6)
Ukrepi, predvideni s tem sklepom, so v skladu z mnenjem Odbora za ribištvo in ribogojstvo -
SPREJELA NASLEDNJI SKLEP:
Člen 1
V členu 2 Odločbe 2008/620/ES se uvodni stavek nadomesti z naslednjim:
„Posebni program nadzora in inšpekcijskih pregledov iz člena 1 se uporablja pet let in zajema:“
Člen 2
Ta sklep začne veljati dan po objavi v Uradnem listu Evropske unije.
V Bruslju, 21. maja 2012

Classification:
Level 1 Topics: 100155
100156
Level 2 Topics: 100252
100243
Level 3 Topics: 2476
3146
3544
All Topics: 1159
1776
1872
1877
2110
2437
4790
5229